
 22.2.2013
 BG
 Официален вестник на Европейския съюз
 L 49/50
 РЕГЛАМЕНТ ЗА ИЗПЪЛНЕНИЕ (ЕС) No 160/2013 НА КОМИСИЯТА
 от 21 февруари 2013 година
 за изменение на регламенти (ЕО) No 162/2003, (ЕО) No 971/2008, (ЕС) No 1118/2010, (ЕС) No 169/2011 и Регламент за изпълнение (ЕС) No 888/2011 по отношение на наименованието на притежателя на разрешителното за диклазурил във фуражите
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 Janssen Pharmaceutica NV подаде заявление съгласно член 13, параграф 3 от Регламент (ЕО) No 1831/2003, с което предлага промяна в наименованието на притежателя на разрешителното в Регламент (ЕО) No 162/2003 на Комисията от 30 януари 2003 г. за разрешаване на добавка в храните за животни (2), Регламент (ЕО) No 971/2008 на Комисията от 3 октомври 2008 г. относно нова употреба на кокцидиостатик като добавка към храни за животни (3), Регламент (ЕС) No 1118/2010 на Комисията от 2 декември 2010 г. относно разрешително за употреба на диклазурил като фуражна добавка при пилета за угояване (притежател на разрешителното Janssen Pharmaceutica N.V.) и за изменение на Регламент (ЕО) No 2430/1999 (4), Регламент (ЕС) No 169/2011 на Комисията от 23 февруари 2011 г. относно разрешително за употреба на диклазурил като фуражна добавка при токачки (притежател на разрешителното Janssen Pharmaceutica N.V.) (5) и Регламент за изпълнение (ЕС) No 888/2011 на Комисията от 5 септември 2011 г. относно разрешаването на диклазурил като фуражна добавка за пуйки за угояване (притежател на разрешителното Janssen Pharmaceutica N.V.) и за изменение на Регламент (ЕО) No 2430/1999 (6).
 (2)
 Заявителят твърди, че считано от 7 юли 2011 г., вследствие на придобиването на Janssen Animal Health — подразделение на Janssen Pharmaceutica NV, от Eli Lilly and Company Ltd., последното дружество понастоящем притежава правата за пускане на пазара на добавката диклазурил. Заявителят представи съответна информация в подкрепа на своето искане.
 (3)
 Предложената промяна в условията на разрешителното е от чисто административно естество и не налага извършването на нова оценка на съответната добавка. Европейският орган за безопасността на храните бе информиран за това заявление.
 (4)
 За да може Eli Lilly and Company Ltd. да упражнява правата си за пускане на пазара, е необходимо да бъдат променени условията на разрешителните.
 (5)
 Поради това регламенти (ЕО) No 162/2003, (ЕО) No 971/2008, (ЕС) No 1118/2010, (ЕС) No 169/2011 и Регламент за изпълнение (ЕС) No 888/2011 следва да бъдат съответно изменени.
 (6)
 Тъй като съображенията за безопасност не налагат непосредствено прилагане на въведените с настоящия регламент изменения на регламенти (ЕО) No 162/2003, (ЕО) No 971/2008, (ЕС) No 1118/2010, (ЕС) No 169/2011 и Регламент за изпълнение (ЕС) No 888/2011, е целесъобразно да се предвиди преходен период, през който могат да бъдат изчерпани наличностите от добавката.
 (7)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на